ئەم پەڕەیە ستانداردێکی پەسەندکراوە و پێشبینی لە ھەموو بەکارھێنەران دەکرێت کە گوێڕایەڵی بن. لەوانەیە ھەندێکجار بۆ باشترکردنی ویکیپیدیا پەسەند بکرێت کە یەکێک لەم ڕێنماییانە پشتگوێ بخرێت. ھەر جۆرە دەستکارییەک لەم پەڕەیەدا بکرێت پێویستە لەسەر یەکدەنگی ئەنجام درابێت. ئەگەر گومانێکت ھەیە، لەسەر پەڕەی وتووێژ باسی بکە.
بەشی دەستپێک (یانیش ناساندن یان بەشی سەرەتا) لە وتارەکانی ویکیپیدیادا بەرچاو دەکەوێت. ئەم بەشە وەک ناساندن و پوختەیەکی ناوەرۆکی وتارەکان وایە و پێش پێرستەکان دەردەکەون. لە بەشی دەستپێکی وتارەکاندا گرنگترین وردەکارییەکانی لە زۆرینەی بەشەکانی وتارەکە بە قووڵی باسیان لەسەر کراوە، کۆکراونەتەوە.
زۆرینەی خەڵکی تەنھا بۆ چەند خولەکێک سەردانی ویکیپیدیا دەکەن و بەدوای زانیاریی خێرا دەگەڕێن لەسەر بابەتێک کە سەرنجیانی ڕاکێشاوە، ئەوان یەکەم شت کە سەیری دەکەن بەشی دەستپێکە. دەستپێکێکی باش بە بێ قووڵبوونەوە لە بابەتەکە بە کورتی و پوختی بابەتی وتارەکە بە خوێنەر دەگەێنێت. چوونکە ویکیپیدیا بۆ ھەموو جۆرە خوێنەر و ھەموو تەمەنەکانە، باشترە بەشی دەستپێک بە شێوەیەکی سادە و زمانێکی پاراوی دوور لە ھەڵە نووسرابێتەوە، ھەروەھا دەبێت ھەمیشە دەستپێکی وتارەکان (و باقی وتارەکانیش) بە بێلایەنی نووسرابن.
شێوەی بەشی دەستپێکدەستکاری
لەوانەیە زۆرینەی وتارەکان بەشی دەستپێکەکەیان ھەندێک داڕێژە لەخۆ بگرێت بۆ ئاسانترکردنی خوێندنەوە. بۆ نموونە، ڕەنگە ھەندێک لە وتارەکان سندووقی زانیاری لەخۆ بگرن، یانیش لەوانەیە داڕێژەی ڕوونکردنەوە و شتی تر لەخۆ بگرن. مەرج نییە ھەموو وتارێک ئەمانەی ھەبێت و باشترە بەپێی پێویست ئەمانە لە وتارەکان دابنرێت. ھەموو ئەمانە دەتوانرێت (بەڵام مەرج نییە) لە بەشی دەستپێکدا بدۆزرێنەوە:
داڕێژەی ڕوونکردنەوە دەبێت ھەمیشە لەسەری سەرەوەی بەشی دەستپێک بێت
داڕێژەکانی سڕینەوە پێویستە لە سەری سەرەوە دابنرێت (سەروو ڕوونکردنەوە)
داڕێژەکانی ڕاگرتن (وەک {{بێسەرچاوە}} یان {{خاوێنکردن}}) بە ھەمان شێوە دەبێت لە سەرەوە دابنرێن، مەگەر تەنھا بەشێکی وتارەکە پەیوەندی بەو کێشەیەوە ھەیە کە تاگەکە ڕوونی دەکاتەوە.